# Bilag 1

Det skønnede potentiale for øget arbejdsudbud, hvis den offentlige sektor blev lige så god til at fastholde seniorer som den private sektor, er beregnet ved at estimere hvor meget højere sandsynligheden er for tidlig tilbagetrækning i den offentlige sektor vs. den private sektor. Estimaterne er angivet som kumulerede merafgangsrater for hvert alderstrin i nedenstående tabel.

For en 65-årig lønmodtager i den offentlige sektor, er sandsynligheden for tidlig tilbagetrækning 14 procentpoint højere end for en sammenlignelig lønmodtager i den private sektor, jf. tabel 1. For de 11.900 offentligt beskæftigede, som er 65 år i 2021, er sandsynligheden for, at de fortsat er beskæftiget i 2022 med andre ord 14 procentpoint lavere end privat beskæftigede i samme alder. Opregnet til fuldtidspersoner svarer det til 1.500 fuldtidspersoner i 2022.

Summeres potentialet for alle alderstrin givet et arbejdsudbud på knap 5.000 fuldtidspersoner for samtlige 60+-årige under folkepensionsalderen.

|  |
| --- |
| Tabel B1. Beregning af arbejdsudbud ved fastholdelse af seniorer i den offentlige sektor |

|  |  |  |  |  |  |  |
| --- | --- | --- | --- | --- | --- | --- |
|  | **60 år** | **61 år** | **62 år** | **63 år** | **64 år** | **65 år** |
| Kumuleret merafgangsrate, procentpoint | 0,4 | 1,3 | 4,9 | 8,9 | 12,4 | 14,0 |
| Beskæftigede, off. sektor, personer | 18.400 | 18.200 | 17.200 | 13.200 | 10.800 | 11.900 |
| **Arbejdsudbudspotentiale, fuldtidspersoner** | **100** | **200** | **800** | **1.100** | **1.200** | **1.500** |

|  |
| --- |
|  |
| Anm.: Opgjort for 60+-årige lønmodtagere under folkepensionsalderen i 2021 og deres status som tidligt tilbagetrukket året efter i 2022. Tidlig tilbagetrækning er defineret som afgang til efterløn, seniorpension og tidlig pension. Merafgang til tidlig tilbagetrækning er kumuleret for hvert alderstrin.  Kilde: Egne beregninger på baggrund af data fra Danmarks Statistik. |

Merafgangsraten fra beskæftigelse til tidlig tilbagetrækning er estimeret ved hjælp af følgende lineære sandsynlighedsmodel,

hvor er en indikator for lønmodtager, *i,* om hvorvidt man er på en tilbagetrækningsordning i november 2022 betinget på, at man har været i beskæftigelse i november 2021*;* er et kontantled; er en dummy variable for om lønmodtagerbeskæftigelse i den offentlige sektor; er en vektor af et antal kontrolvariable, *j*, der beskriver uddannelsesniveauer, brancher, bopælsområde, arbejdsfunktioner og arbejdstid. Endeligt angiver fejlledet for den enkelte lønmodtager i modellen. Modellen er estimeret for hvert år fra 2016 til 2021.[[1]](#footnote-1)

Figur B1 viser, at sandsynligheden for tidlig tilbagetrækning er ca. 2 procentpoint højere i den offentlige sektor sammenlignet med den private sektor for en gennemsnitlig 60+-årig under folkepensionsalderen. Forskellen mellem benyttelse af de tidlige tilbagetrækningsordninger i de to sektorer har ligget nogenlunde stabilt på godt 2 procentpoint siden 2016.[[2]](#footnote-2), [[3]](#footnote-3) Merafgangsraten er signifikant forskellig fra nul i alle årene.

|  |
| --- |
| Figur B1. Statistisk signifikante forskelle i tilbagetrækningsmønsteret mellem sektorerne |
|  |
| Anm.: Den optegnede linje viser punktestimaterne af merafgangsraten fra beskæftigelse til tidlig tilbagetrækning i den offentlige sektor, . De stiplede linjer angiver tilhørende et 95-pct.-konfidensinterval. Opgjort for 60+-årige lønmodtagere under folkepensionsalderen. Tidlig tilbagetrækning er defineret som afgang til efterløn, seniorpension og tidlig pension.  Kilde: Egne beregninger på baggrund af data fra Danmarks Statistik. |

1. Resultaterne er robuste over for valg af en anden sandsynlighedsmodel. En probit-model giver samme fortegn og statistisk signifikante parameterestimater for samme variable, som er anvendt i den lineære sandsynlighedsmodel. Også når der anvendes individ-clustered standardfejl i den lineære sandsynlighedsmodel er parameterestimatet, , statistik signifikant ved et 5-pct.-signifikansniveau for hvert alderstrin. [↑](#footnote-ref-1)
2. Til forskel for Figur 1, er der i Figur B1 taget højde for faktorer, der kan forklare forskellen i tilbagetrækningsmønsteret, så som alder, køn, uddannelse, etc. [↑](#footnote-ref-2)
3. Til at beregningen af arbejdsudbudspotentialet for hele målgruppen af 60+-årige lønmodtagere i den offentlige sektor under folkepensionsalderen, er modellen estimeret for hvert alderstrin i 2021. Her er merafgangsraterne for 60+-årige under folkepensionsalderen kumuleret for hvert alderstrin for et givent år ved at gange merafgangsraterne sammen. [↑](#footnote-ref-3)